
Elkötelezettségprofilok és az elkötelezettséggel összefüggő tényezők vizsgálata szakkollégisták körében

Jelen dolgozat célja, hogy feltárja a magyar szakkollégisták szervezeti elkötelezettségprofiljait, és az azokkal szorosan összefüggő tényezőket, illetve az elkötelezettség különböző dimenziói közötti lehetséges interakciókat vizsgálja. A dolgozat elméleti keretét Meyer és Allen (1991) háromkomponensű szervezeti elkötelezettség modellje adja, ami az egyének elköteleződését az érzelmi (AC), a normatív (NC) és a költségalapú vagy más néven folytonossági (CC) dimenziókra osztja. A kutatás látens profil elemzést (LPA) alkalmaz, és hatklaszteres modellt állapít meg a szakkollégistákból álló mintán: Magasan elkötelezett; AC-CC domináns; NC domináns és elkötelezett; Semleges; Alacsonyan elkötelezett; Kiábrándult. A kutatás megerősíti azt az elképzelést, hogy a szakkollégisták –Meyer és Allen (1991) elméletének ellentmondva- jelentős része a CC komponens távozással kapcsolatos veszteségek aldimenzióját az AC komponens mentén értelmezik, így a két faktor szorosan összefügg a körükben. További eredmény, hogy a fókusz magatartások kialakulásában (például munkakörön belüli viselkedések) az AC-CC domináns klaszter bizonyult a legjelentősebbnek, míg a járulékos viselkedések kialakításában (önkéntes magatartás a szervezet és tagjai felé) az NC és elkötelezett profil volt a meghatározó. A dolgozat végül tárgyalja ezen eredmények implikációit és további lehetséges kutatási irányokat.



